# Bangaranga

| "Bangaranga" |
| --- |
|  |
| Singl koji izvodi Dara |
| Datum izdanja | 28. veljače 2026. |
| Žanr | * Electro dance
* dance-pop
* tropical pop
 |
| Trajanje | 2:58 |
| Autori | * Darina Jotova
* Anne Judith Wik
* Cristian Tarcea
* Dimitris Kontopulos
 |
| Dara – kronologija singlova |
|

|  |  |  |
| --- | --- | --- |
| "Curse" (2026.)
 | "**Bangaranga**" (2026.)
 | "—" (—)
 |

 |
|

|  |
| --- |
|  |
| Spot |
| "Bangaranga" na YouTubeu |
|  |

 |

"**Bangaranga**" je pjesma bugarske pjevačice Dare premijerno objavljena 28. veljače 2026. godine. Pjesma je izabrana kao predstavnica Bugarske na Eurosongu 2026. godine u Beču. Nakon prolaska u drugoj polufinalnoj večeri, pjesma je u finalu dobila 516 bodova i osvojila prvo mjesto, donijevši tako Bugarskoj historijsku prvu pobjedu na Eurosongu.

## Nastanak

Pjesmu "Bangaranga" zajednički su napisale Dara (potpisana kao Darina Jotova) i Anne Judith Wik, u suradnji s producentskim dvojcem Cristianom "Monoirom" Tarceom i Dimitrsom "Starchyld X-om" Kontopulosom. Pjesma je djelomično inspirirana bugarskim kukerima i njihovim folklornim običajima. Sam naslov je riječ iz jamajčanskog kreolskog jezika, a može se prevesti kao "veseli nered", "galama", ili "nestašluk". Dara je rekla da je tekst inspiriran njezinom vlastitom borbom s anksioznošću i ADHD-om, koji joj je dijagnosticiran 2025. godine.

## Promocija

U sklopu promocije pjesme, dana 18. ožujka 2026. godine objavljen je službeni spot za pjesmu. Eurosong je objavio spot preko svog službenog YouTube kanala, a režirala ga je diskografska kuća K2ID Productions. U svrhu daljnje promocije, Dara je izvodila pjesmu na eurovizijskim zabavama diljem Europe, poput *Nordic Eurovision Partyja 2026* u Rockefelleru u Oslu ili *Eurovision Pre-Partyja Bucharest 2026* u Bukureštu.

## Recepcija

Kritičari su se pozitivno osvrnuli na pjesmu. Pišući za *The Telegraph*, Neil McCormick pohvalio je kako pjesma lako ulazi u uho. Jon O'Brien s *Vulturea* stavio je "Bangarangu" na sedmo mjesto među svim pjesmama, navodeći da se radi o "solidnom povratku" za Bugarsku, dok ju je NPR-ov Glen Weldon stavio na peto mjesto svoje top 10 liste. Refren je uspoređivan s pjesmom "A Little Bit Alexis" iz serije *Schitt's Creek*, dok su stihovi uspoređeni s onima pjesme "Uninvited" Alanis Morissette. BBC-jev Mark Savage opisao ju je kao "briljantno bezumnu i prepunu drskosti", istovremeno kazavši kako "nema nikakve suštine".

## Eurosong 2026.

|  "Bangaranga" |
| --- |
|  |
| Eurosong 2026. |
| Država | Bugarska |
| Izvođač | Dara |
| Žanr | * Electro dance
* dance-pop
* tropical pop
 |
| Tekstopisac | * Darina Jotova
* Anne Judith Wik
* Cristian Tarcea
* Dimitris Kontopulos
 |
| Konačni plasman |
| Polufinale | 1. mjesto (278 bodova) |
| Finale | 1. mjesto (516 bodova) |
| Hronologija |
| **◄ Intention (2022)** |

Bugarski izbor za Eurosong, *Nacionalnata selekcija*, proveden je kroz tri večeri. Dara se uspjela kvalificirati za drugu večer, gdje je pobijedila i tako je izabrana kao bugarska predstavnica na Eurosongu u Beču. Izbor pjesme zakazan je za 28. veljače 2026. godine, kada je Dara u posebnom programu izvela tri pjesme, među kojima je bila i "Bangaranga". Nakon toga su gledatelji i žiri birali pjesmu, a "Bangaranga" je odnijela uvjerljivu pobjedu i kod žirija i kod publike.

Na Eurosongu, Dara je 12. siječnja 2026. godine ždrijebana u prvu polovicu drugog polufinala, da bi kasnije bilo određeno da će otvoriti drugu polufinalnu večer. Za koreografiju su bili zaduženi Fredrik "Benke" Rydman i Keisha von Arnold, a plesači na pozornici s Darom bili su Iker Cederblom Herrera, Ellinea Siambalis, Lisa Högström i Mateo Cordova Pomo. Dara se kvalificirala za veliko finale, a kasnije je otkriveno da je bila prva u svom polufinalu s 278 bodova. U finalu je nastupila 12. te je pobijedila s 516 bodova, dobivši najviše bodova i od žirija i od publike. Dara je tako donijela Bugarskoj historijsku prvu pobjedu na Eurosongu.

## Top liste

Uspjeh pjesme na tjednim top listama slušanosti
| Lista (2026)
 | Najbolja pozicija
 |
| --- | --- |
| Bulgaria Airplay (PROPHON)
 | 3
 |
| Bulgaria Domestic Airplay (PROPHON)
 | 1
 |

## Nagrade

| Godina
 | Nagrada
 | Kategorija
 | Primatelj(i)
 | Ishod
 | Ref. |
| --- | --- | --- | --- | --- | --- |
| 2026.
 | Nagrade Marcel Bezençon
 | Umjetnička nagrada
 | "Bangaranga"
 | Dobitnik
 |  |

## Reference